विधायक ने लिया समस्याओं का जायजा
भास्कर संवाददाता | गंजबासौदा
ग्रामीण क्षेत्रों की समस्याओं का जल्द से जल्द निराकरण करने के उद्देश्य से विधायक निशंक जैन द्वारा पिछले कई दिनों से लगातार क्षेत्र का भ्रमण किया जा रहा है। विधायक ने गुरुवार दोपहर ग्राम ग्राम तालबहेट, सरदारपुर, ऐल्छा, गंभीरिया, मढियाजामुन, बसियागाजर, पिपरिया जागीर, धौखेड़ा सहित रईसगर का भ्रमण किया।
भ्रमण के दौरान ग्रामीणों ने गांव में मूलभूत सुविधा पेयजल, सडक़, बिजली की पर्याप्त व्यवस्था न होने पर रोष जताया और समस्याओं का निराकरण करने की मांग की। ग्रामीणों ने कहा कि गांव में मात्र 3 से 4 घंटे बिजली सप्लाई की जाती है। उसी बीच पर्याप्त वोल्टेज न होने के कारण परेशान होना पड़ता है। बिजली कंपनी अधिकारियों से शिकायत करने पर इस ओर ध्यान नहीं दिया जाता साथ ही पेयजल के लिए ग्रामीणों को परेशान होना पड़ता है। ग्रामीणों की समस्या सुनकर विधायक द्वारा मौके पर मौजूद प्रशासनिक अधिकारियों को समस्याओं का जल्द से जल्द निराकरण करने के निर्देश दिए। इस प्रकार 26 दिसंबर को ग्राम स्यारी, डाबर, मौरोंदा, बाकंची, सनाईरामपुर, दुसेरी, गुलावरी, देहलाखेड़ी और गुफामासेर का दौरा कर ग्रामीणों की समस्या सुनी जाएगी।
hin_Deva bho_Deva hin_Deva hin_Deva